EXTRAESCOLARS – AMPA Puigventós\nLes activitats s’organitzaran en ferm en funció de les inscripcions rebudes.\nMínim 8 nens/es per activitat i màxim segons el protocol Covid-19 vigent.\nCaldrà ser soci de L’AMPA per fer ús del servei d’Extraescolars. La realització i els preus de les activitats estan i estaran condicionades als protocols establerts pel Covid-19\nBall modern (Dimecres 16:30-18:00)\nEl ball és una de les tècniques més complertes on treballem l’oïda, equilibri, expressió corporal.... mitjançant desplaçaments, moviments del cos, ritme, espai, color.\nIniciació al hoquei (Dilluns 16:30-18:00)\nAprenentatge del lliscament amb patins fent servir diferents implements com stick, raquetes, pilotes... Aquesta activitat fomenta la coordinació psicomotriu i l’equilibri.\nIniciació a l'esport (Dimecres 16:30-18:00)\nEsports adaptats als infants d’infantil per desenvolupar i treballar les habilitats motrius i fomentar la interrelació i la cooperació.\nProgramació i Robòtica (Dimarts 16:30-18:00)\nActivitat que proposa reptes de construcció, programació i consens, mitjançant el treball en grup, sempre de manera divertida i respectant els ritmes i les edats. Cada trimestre els infants treballaran una especialització: Robòtica, Programació i Impressió 3D.\n* El preu de la robòtica va en funció del grup d'edat. De P5 a 2n, es de 32€ al mes + 45€ de matriculació. La matrícula es un unic pagament. Recordem que aquesta activitat la fà una empresa externa que ofereix aquests serveis a través de l'AMPA Puigventós.\nPlay&Learn (Dilluns 16:30-18:00)\nJocs i cançons en anglès per aprendre l’idioma d’una manera dinàmica i divertida.\nTeatre (Dijous 16:30-18:00)\nActivitat per deixar volar l’imaginació. Apendre a expressar-se, interpretar personatges a través del joc\nPiscina (Dissabte 09:15-10:00)\nActivitat que estimula el creixement, millora el desenvolupament psicomotor, enforteix els músculs, millora l’equilibri, la coordinació, la flexibilitat i l’autoestima. Les inscripcions seran per ordre de recepció de les sol·licituts.\n* Aquesta activitat es realitza a Sant Esteve Sesrovires.\nComunitat de Mitjans, Grans i Més Grans\nEsports d'equip (Dimecres 16:30-18:00)\nEls infants coneixeran diferents esports i jocs que es practiquen en grup, fomentant així la interrelació i la cooperació.\n* El preu de la robòtica va en funció del grup d'edat. De P5 a 2n, es de 32€ al mes + 45€ de matriculació i de 3r a 6è es de 34€ al mes + 45€ de matriculació. La matrícula es un unic pagament. Recordem que aquesta activitat la fà una empresa externa que ofereix aquests serveis a través de l'AMPA Puigventós.\nCiència divertida (Dijous 16:30-18:00)\nAcostem als infants a la ciència d’una forma divertida on treballarem un munt d’experiments.\n* Aquesta activitat es realitza a Sant Esteve Sesrovires\nIniciació a la Gimnàstica Rítmica (Dimarts i Dijous 16:30-18:00)\nLa Gimnàstica Rítmica es un esport qie combina elements de ballet, gimnàstica i dansa, així com l'ús de diversos mecanismes com son la corda, el cèrcol, la pilota, les masses i la cinta. Desenvolupa la coordinació, l'harmonia, la gràcia i la bellesa a través de moviments creatius.\nVivim la ràdio (Dimecres 16:30-18:00)\nActivitat que ens ajuda a parlar en públic millorant l'expressió oral i escrita d'una manera divertida. Els infants aprendran a redactar i gravar notícies, entrevistes i cròniques, estimulant la seva creativitat.\n* Aquesta activitat està adreçada a infants de 3r a 6è\nFem còmics (Divendres 16:30-18:00)\nEns aventurem a la creació d'un còmic desenvolupant la imaginació, creació de personatges i el desenvolupament de l'estructura per realitzar-ho.\nIniciació al hoquei\nIniciació a la Gimnàstica Rítmica (1r a 3r)\nProgramació i Robòtica (P5 a 2n)\n32,00 €/mes + 45€ Matrícula\nProgramació i Robòtica (3r a 6è)\n34,00 €/mes + 45€ Matrícula\nVivim la ràdio (3r a 6è)\nIniciació a la Gimnàstica Rítmica (4t a 6è)\nIII - El retorn d'una mensualitat implica la suspensió automàtica dels serveis cap als usuaris afectats fins abonar el deute amb l'Associació.\nIV - Les activitats començaran el dia 2 d’octubre de 2021 i finalitzaran la primera setmana de juny de 2022, coincidint amb la jornada continuada\nV - La data límit d'inscripció a les Extraescolars es el 21 de setembre.\nVI - Les places són limitades degut a la situació en la que ens trobem per la COVID-19. Les inscripcions seran per rigorós ordre de recepció de les sol·licituts\nVII - Degut a aquest estat excepcional en el que ens trobem, es necessitarà un mínim de 8 infants per poder iniciar l’activitat i les places estaran limitades a un màxim de 10 infants (Pendent d'actualització de normativa Covid-19 per al curs 21-22). En el cas que s’iniciés una activitat amb 8 infants i es donés de baixa un participant, aquella activitat estaria per sota del mínim requerit i s’anul·laria.\nVIII - En el cas de Piscina, només ens ofereixen un màxim de 10 places per infantil (de P3 a P5) i un màxim total de 20 inscripcions entre infantil i primària. Per tant, l’adjudicació de places serà per rigorós ordre d’inscripció.\nIX - En cas que un alumne s’hagi de confinar, ja sigui per haver donat positiu de COVID 19 o per haver estat en contacte amb un cas confirmat de COVID 19, (no per malaltia comú), se li retornarà la part proporcional de l’import corresponent als dies que no hagi pogut gaudir de l’activitat. A excepció de les extraescolars impartides per empreses externes, és a dir, Piscina,\nIniciació a la Gimnàstica Rítmica, Programació i Robòtica i Vivim la Ràdio. (En el cas de confinament de tot el grup, Programació i Robòtica, Vivim la ràdio i Iniciació a la Gimnàstica Rítmica, les empreses corresponents proporcionaran reptes i classes online per a fer les activitats des de casa).\nX - Per incorporar-se a una activitat un cop iniciada, s'haurà de fer a principi de mes i apuntar-se, a molt tardar, el dia 25 del mes anterior\nXI - No es garanteix la prioritat d'entrada als germans.\nXII - Una baixa a mig més, comportarà pagar el mes sencer\nXIII - Per donar-se de baixa, caldrà enviar un e-mail a extraescolars@ampapuigventos.cat abans del dia 25 del mes en curs.\nXIV - Els rebuts es giraran a principi de mes\nXV - La despesa generada per devolució de rebuts, anirà a càrrec de la família\nXVI - Preguem que els infants portin un Berenar lleuger\nXVII - Serà obligatori l’ús de les mascaretes per fer les activitats a exepció, dels esports (Pendent d'actualització de normativa Covid-19 per al curs 21-22).\nInscriu-te a una extraescolar\nClica aquí per fer-te Sòcia/Soci\nPer qualsevol dubte, suggeriment, comentari, donar-vos de baixa/alta o si voleu proposar-nos alguna activitat extraescolar, disposeu de l’adreça:\nTelèfon: +34 671 61 88 17


ENRIC POL URRUTIA – Testimonios para la Historia\nPortada » PC, 18è VOLUM. Recerca Científica » ENRIC POL URRUTIA\nDr. Enric Pol Urrutia\nGRUP DE RECERCA EN PSICOLOGIA SOCIAL, AMBIENTAL I ORGANIZACIONAL – FACULTAT DE PSICOLOGIA – UNIVERSITAT DE BARCELONA\n“La psicologia ambiental estudia de quina manera la forma i l’organització de l’espai com a medi ambient condiciona unes maneres de comportament i n’evita unes altres”\nL’estudi de la societat i del seu entorn ens permet analitzar el comportament humà des d’una perspectiva que va més enllà de l’individu per abraçar un concepte holístic, el de la persona en societat, que és l’àmbit específic de la Psicologia Social. Per entendre la relació de les persones amb l’entorn social, ambiental i organitzacional, un equip de la facultat de Psicologia de la Universitat de Barcelona porta a terme diferents estudis sobre aspectes que ens permeten entendre les tendències de la societat i els seus problemes socials i ambientals per intentar construir un model i un entorn millors. El doctor Enric Pol Urrutia és catedràtic de Psicologia Social i Ambiental, investigador i director d’aquest grup de recerca.\nEl doctor Enric Pol Urrútia va estudiar a la facultat de Filosofia i Lletres de la Universitat de Barcelona per poder accedir als estudis de psicologia, una disciplina que a principis dels 70 encara no tenia titulació pròpia a l’Estat espanyol, i als de sociologia a l’Escola de Sociologia tutelada per la Diputació de Barcelona. “A finals dels 70 vaig anar decantant el meu interès cap a la sociologia urbana. Una mica més endavant, vaig entrar en contacte amb un professor d’arquitectura, el doctor Josep Muntanyola, que estava treballant en una àrea temàtica que començava a ser emergent, la psicologia ambiental i la relació de l’arquitectura amb les persones.”\nAnys més tard, després de doctorar-se a la nova Facultat de psicologia de la Universitat de Barcelona, va incorporar-s’hi com a professor. En aquesta institució ha desenvolupat una tasca docent i de recerca que ha combinat amb estades a l’estranger per ampliar coneixements i intercanviar treballs. Les seves principals influències teòriques provenen de França i, sobretot, dels països anglosaxons, amb una interessant literatura en psicologia ambiental. “Bona part dels meus estudis han versat sobre aquest camp de coneixement. La tesi doctoral, una anàlisi sociohistòrica sobre la psicologia ambiental a Europa, analitzava la construcció del coneixement i les dinàmiques socials. Aquest treball, revisat fa pocs anys, ha estat publicat per una editorial anglesa.»\nEl doctor Enric Pol va escriure el 2002 i per encàrrec, el capítol sobre gestió ambiental per al Handbook de psicologia ambiental, que es publica a Nova York, com a reconeixement del treball fet des de 1988 en el Màster en Intervenció Ambiental: Persona, Societat i Gestió, que ell creà. El mateix any que va coordinar l’edició d’un monogràfic sobre la recerca Ciutat, identitat i sostenibilitat en una de les revistes americanes de més prestigi internacionals. «La sostenibilitat és el nou valor social positiu que s’està creant com a necessitat de supervivència de l’espècie. Si volem treballar per un desenvolupament més sostenible, no podem tecnocratitzar tots els processos, sinó que hem de desenvolupar les condicions socials per fer-ho possible, la qual cosa passa per revisar una sèrie de dinàmiques que estan trencant les possibilitats de les ciutats com a espais de vida, com són la sobrecàrrega del territori, la fragmentació física i social, el buidatge de l’espai públic, la reclusió del comerç en espais tancats que desertitzen el carrer i l’aboquen a la marginalitat, etc.”\nLa psicologia ambiental estudia la conducta humana en l’espai. “El comportament humà s’ha d’estudiar en el marc de l’entorn físic en que es produeix. Sempre diem que l’arquitectura i la psicologia són dues cares de la mateixa moneda perquè l’arquitecte el que fa és organitzar l’espai, de manera que facilita o dificulta les formes de vida. El psicòleg ambiental, al seu torn, estudia de quina manera la distribució de l’espai condiciona unes formes de comportament i n’impedeix unes altres.”\nAixò ens permet entendre que l’arquitectura no es limita al coneixement artístic i tècnic, sinó que també inclou consideracions socials. «Tots els grans noms de l’arquitectura del nostre país van viure, al carrer i als moviments socials dels anys 70, una sèrie d’experiències formatives molt importants al tardofranquisme. Això, de facto, els va aportar una sensibilitat pels aspectes psicològics i socials implícits en l’espai urbà. Una sensibilitat molt interessant que malauradament no han sabut transmetre en la formació acadèmica a les generacions posteriors d’arquitectes i urbanistes.”\nEl punt de trobada entre la psicologia i l’entorn ve de inicis del S.XX., a la postguerra mundial, i especialment als anys 70. “Es parlava de psicologia de l’arquitectura perquè ho afavoria el context social i econòmic del moment, amb problemes derivats de la postguerra mundial, amb l’objectiu de reconstruir les ciutats… Un dels primers psicòlegs ambientals va ser un anglès que va rebre l’encàrrec de construir barris residencials en alçada per a gent acostumada a viure arran de terra, barris que fossin prou confortables perquè els seus ocupants rendissin en el treball però alhora aspiressin a millorar i a canviar algun dia d’habitatge.”\nL’arquitectura i la psicologia interaccionen també en l’estudi de la forma urbana. “Un dels elements que caracteritza la psicologia ambiental és la qüestió dels mapes cognitius i el simbolisme de l’espai. Per bellugar-nos per l’espai elaborem esquemes mentals que ens permeten orientar-nos a l’espai. En un entorn massa uniforme o en una transformació massa ràpida i dràstica, la persona es queda sense referents, qüestió especialment greu per a les persones grans, que cada cop són més i perden autonomia. El simbolisme de l’espai no s’imposa, es construeix per interacció.” I encara es pot anar més enllà; per exemple, què és el que fa que una persona senti un lloc com a propi? Aquesta és precisament una de les línies de treball que caracteritza el grup de recerca del doctor Pol.\nUna de les línies de recerca en la qual ha treballat intensament el grup del doctor Pol és la conjunció dels aspectes ambientals, la conducta ecològicament responsable i les organitzacions administratives i productives, que conflueixen en la gestió ambiental. “El medi ambient natural de l’ésser humà a principis del segle xxi és el medi transformat o tecnològic. Si avui al planeta tenim problemes d’escalfament global, no són fruit de desequilibris naturals, són el resultat de la nostra forma de comportar-nos en i amb l’entorn. Per tant, no podem resoldre els problemes ambientals en els seus diferents vessants tecnològics sense tenir en compte el comportament de les persones. Uns comportaments i hàbits que són molt difícils de canviar.”\nEls estudis que realitza un grup de recerca en psicologia social requereixen portar el laboratori a peu de carrer. “No podem estar estàtics dins dels laboratoris de la universitat. El nostre camp de treball és el carrer, l’empresa, la ciutat i la realitat social.”\nPrevAnteriorOLEGUER ESCOLÀ BOADA


La Guàrdia Civil revisa 20.000 trucades telefòniques pel cas de Diana Quer - Diari de Girona\nEls investigadors xifren en una quinzena els mòbils sospitosos de vincles amb la desaparició\nredacció 05.12.2016 | 10:18\nLa jove desapareguda, Diana Quer. Arxiu\nUn àrea de 250 quilòmetres quadrats i fins a 20.000 trucades telefòniques escrutades. Són dues dades que donen una idea de la magnitud de la recerca sobre el parador de la jove Diana Quer, desapareguda des de la matinada del passat 22 d'agost. Quan ja han passat més de tres mesos des que se li va perdre la pista a A Pobra do Caramiñal, els investigadors han realitzat multitud de perquisicions i rastrejos - en els primers dies fins i tot amb voluntaris - a la recerca de qualsevol dada que pogués aportar una mica de llum sobre què va ocórrer aquella nit.\nAra mateix les incògnites guanyen la partida a les certeses. La principal continua sent amb qui va marxar la jove madrilenya aquella nit. En les últimes setmanes els investigadors han aconseguit identificar un vehicle al que Diana va pujar aquella nit, però encara no s'ha practicat cap detenció ni registre.\nLa majoria de les certituds deriven de la geolocalització del seu mòbil, que la situa a Taragoña entre les 2.42 hores i les 4.15 de la matinada del 22 d'agost. Segons diversos mitjans, els investigadors han analitzat fins a 20.000 connexions telefòniques que es van realitzar en aquesta franja horària. Un exhaustiu garbellat ha reduït a 15 els mòbils sospitosos de tenir algun vincle amb la desaparició de la jove.\nEncara no ha transcendit si els agents han aconseguit extreure informació rellevant del terminal de Diana, trobat sota el pont de l'Autovia do Barbanza el passat 27 d'octubre. El telèfon, molt danyat per l'aigua salada i amb la bateria inflada, ha estat sotmès a un procés de reconstrucció i activació que va culminar en els últims dies. De la seva anàlisi, els investigadors esperen obtenir les últimes trucades, missatges i imatges de la desapareguda, i el més rellevant: el seu posicionament.\nA partir d'aquí es podrien aconseguir pistes que conduïssin a donar amb Diana Quer, que segons els agents mai hauria abandonat O Barbanza, i per això escruten a fons un radi de 250 quilòmetres quadrats.\nD'altra banda, la mare de la jove, Diana López-Pinel, es manté ferma en la seva creença que la jove va marxar contra la seva voluntat i sospita que hi ha testimonis "que no diuen tota la veritat" o que "oculten informació". En declaracions al programa 'Espejo Público' ha tornat a sol·licitar la col·laboració de tots aquells que puguin aportar dades sobre el parador de la seva filla.


"Senegal-S12" s'estrena a Barcelona | Periodisme Juvenil\nEl jove de Tivenys, Josep Piñol va inaugurar l’exposició “Senegal -S12” aquest dimecres 4 de maig a l’antiga Fàbrica Damn de la ciutat de Barcelona. Aquest jove fotògraf, de només 18 anys, va marxar al Senegal amb el periodista Oriol Gracià per reflectir com viuen en aquest país d’Àfrica. La inauguració va ser presentada per l’actor Pep Plaza, del programa Cracòvia de TV3. A la presentació també van assistir-hi l’alcalde de Tortosa, Ferran Bel, l’actriu tortosina Sílvia Sabaté, i el president de l’associació “Esport Solidari Internacional”, Josep Maldonado.\nOriol Gracià va assegurar que han treballat molt per fer aquesta exposició de fotografies i que n’està satisfet per la resposta de la gent i pel resultat. Gracià va acompanyar Pinyol per fer els temes de producció. Segons va dir, va gaudir veritablement d’unes magnífiques experiències.\nPer anunciar aquesta exposició, el fotògraf Josep Piñol i un important equip tècnic, van realitza fa uns mesos un spot publicitari a la ciutat de Tortosa, amb més de 250 figurants, i amb l’actriu Sílvia Sabaté. L’actor Pep Plaza va quedar satisfet de poder presentar aquesta exposició, ja que ell va adoptar dos nens, un d’ells senegalès.\nSílvia Sabaté comparteix el sentiment intens que desprenen aquestes fotografies. Assegura que tot és tan real que li recorda un dels seus viatges a l’Àfrica. L’actriu tortosina va participar al rodatge de l’spot gravat a Tortosa, ja que li té molta estima a la seva ciutat natal i al país del Senegal.\nL’alcalde de Tortosa va anunciar que a principis del pròxim any, aquesta exposició arribarà a l’antic Escorxador de Tortosa i va animar a tots els veïns del territori que visitin aquesta exposició.\nEl vídeo: http://teveon.tv/televisio.php?id=8965&tematica_video=10&id_programa=0\nPublicat per David Benito Llatge a 20:12


Miquelcinema: Miquel Alenyà Ginard (Palma, 1861 - Maó, 1901)\nMiquel Alenyà Ginard (Palma, 1861 - Maó, 1901)\nAdvocat, periodista, polític i notari.\nLlicenciat en dret (1882) per la Universitat de Madrid, milità en el Partit Liberal. Casat (1888) amb Isabel Ribas Sampol, varen ser pares d'una filla (Catalina) i 4 fills (Joan, Josep, Miquel i Rafel).\nVa ser elegit regidor de l’Ajuntament de Palma. Ocupà (1890-91) el càrrec de síndic de l’Ajuntament.\nVa ser director (1890-91) del setmanari "La Lealtad", d'ideologia lliberal dinàstica, i redactor en cap (1891-93) del diari "El Liberal Palmesano", d'informació general i local. Es dedicà a l'exercici lliure de la professió de missèr, tot defensant temes civils i penals, fins que el 1893 guanyà per oposició la plaça de notari de Maó.\nAfeccionat a la pintura, va ser deixeble de Joan Mestre i de Joan Bauzà Mas. Cultivà el dibuix, l'aquerel·la i la pintura a l'oli. Va ser vice-cònsol de l’Argentina a Menorca. Té una entrada a la GEM.\nPublicado por Miquel en 6:11\nBartomeu Sureda Misserol


Els Pensionistes: cada vegada més pobres - elMercadal\nMilers de pensionistes, que són probablement el col·lectiu més nombrós d'aquest país (aproximadament 9 milions de persones), s'han manifestat en diferents ciutats espanyoles reclamant el manteniment del poder adquisitiu de les seves pagues . Un col·lectiu amb molt poder , però que fins ara mai ho havia utilitzat. Per què? Per què els sindicats sempre han prioritzat als treballadors actius sobre els passius? Per què sempre han estat un sector social amb una falta de lideratge, dispers, desunit i massa resignat i conformista? Per què han estat centrades les seves energies econòmiques i físiques, durant aquest temps de crisi, en ajudar i col·laborar amb els seus fills i néts a tirar endavant? Pel motiu que sigui, la veritat és que mai han causat cap problema als poders polítics, esperant resignats la paga de final de mes. Però ja han dit prou. Ha explotat el seu malestar. Ja no aguanten més. Els pensionistes s'estan empobrint. Convé prendre's seriosament la dimensió política d'aquesta marea humana i que evidentment continuarà amb les seves reivindicacions en un futur.\nCal saber que en els últims 5 anys el Govern Central ha buidat els 66.000 milions d'euros del Fons de reserva de la Seguretat Social(anomenada guardiola de les pensions), obligant al Tresor a emetre deute extra per a finançar el sistema. Cal recordar que les pensions de jubilació, únicament han pujat un testimonial 0,25 anual , quantitat notablement inferior de l'increment del cost de la vida. Quan ha pujat el gas, la llum, l'aigua....?\nPer aquest motiu ,els pensionistes estan cansats de què no es prenguin solucions o que aquestes siguin molt insuficients. Estan cansats dels globus sondes (l'últim el de la Ministra de Treball Fàtima Bañez, conforme els futurs jubilats podran elegir els 25 anys que vulguin per al còmput de la seva pensió i que no siguin els últims de la seva vida laboral com succeeix fins ara). Les dades macroeconòmiques són bones, però el pensionista no veu aquesta millora en la seva butxaca. No veu cap increment en el seu poder adquisitiu.\nEl sosteniment i la solvència d'un sistema públic de pensions,és potser el principal desafiament social en el qual s'enfronta aquest país. No desconeixem, que l'increment de les pensions, pot posar en perill no solament la sostenibilitat del sistema, sinó també els comptes públiques i el compliment de dèficit públic . Peròés evident que s'ha de buscar una solució, que no és fàcil trobar-la i per diferents motius:crisi demogràfica, l'atur, precarietat laboral, la despoblació, menor nombre de cotitzants i els salaris més baixos que dificulten el manteniment de les pensions presents i futures. El model actual necessita un canvi que possibiliti el sosteniment de les prestacions públiques.\nAquest país té un problema damunt de la taula. La solució no pot basar-se a condemnar a tots els pensionistes actuals a una creixent pèrdua de poder adquisitiu com fa la reforma en curs ni tampoc reduir més les pensions futures , ja que suposaria deixar als jubilats al llindar de la pobresa el dia de demà. Els experts exposen moltes propostes ( fomentar la natalitat, apujar els salaris, jubilar-se més tard, creació d'un impost específic per complimentar les aportacions a la S. Social, pujar cotitzacions socials, perllongar l'edat de jubilació, canviar el caràcter contributiu de les partides de viudetat i orfandat i assumir-les via pressupostària, deduccions fiscals- fa poc dies el Sr. Montoro ha anunciat unes deduccions de quota de l'IRPF als més grans-, etc), però aquestes s'han de debatre i implementar-les i encara no s'ha pres cap acord ni hi ha cap consens. Hauria de ser un acord d'estat.\nNo és pot traslladar el problema al ciutadà i demanar-li que estalvií , fent-se un estalvi privat per la jubilació, com ha proposat el Govern Central, reconeixent de forma implícita que el nostre sistema de pensions no està preparat per afrontar el cost de les pensions futures i desnaturalitzant l'objectiu per al qual van ser creats els plans de pensions privats, que és el de servir de complement de la pública. La idea seria, que els joves s'animin a contractar plans de pensions . Però els joves i tots els ciutadans d'aquest país, tenen molt poca capacitat d'estalvi, no només per l'elevada taxa d'atur juvenil, sinó també per la intensa devaluació salarial que s'ha produït per la crisi econòmica.\nCrec sincerament, que un problema tan important com el que tenim en aquest país, no es pot convertir en una arma electoral , en el que cada partit diu la seva, amb propostes a vegades absurdes i entrant en una lluita partidista dels partits polítics, trencant un principi sagrat fins ara, com és el de la no politització de les pensions, contemplat en el Pacte de Toledo.\nÉs obligació del Govern velar per protegir el sistema i per garantir que els actuals pensionistes tinguin un nivell de vida digna i que les generacions futures percebin una paga justa quan arribi el moment de la seva jubilació.\nLes pensions són un dels pilars fonamentals de la nostra societat, un eix de solidaritat Inter-generacional i Inter-territorial. És un dret fonamental , un símbol de progrés i una conquesta democràtica que s'ha de protegir i garantir la seva viabilitat. Els poders públics han de respectar el pacte social en el qual s'assenta la nostra democràcia i el nostre estat de benestar. Cal ressaltar que les pensions, recollides en l'article 50 de la CE ( que per cert prohibeix la privatitzar-les), són una obligació i un mandat constitucional inexcusable per les Institucions Públiques\nEn dades pròximes hi haurà un ple monogràfic sobre les pensions en el Congrés dels Diputats, forçat per les pressions socials. Esperem que pugui servir d'alguna cosa.\nMés en aquesta categoria: « Carta als reis


Qui ho vulgui pot participar en la tria per batejar el cos celeste conegut provisionalment com a 2007 OR10, el més gran sense nom del sistema solar\nJuli Rodés 18/04/2019 - 14.31 Actualitzat 20/04/2019 - 10.35\nEl planeta nan 2007 OR10, el més gran del sistema solar sense nom (NASA)\nEl 17 de juliol del 2007, tres astrònoms van descobrir un planeta nan que orbita al voltant del Sol més enllà de Neptú. És en el Cinturó de Kuiper i té un diàmetre d'uns 1.250 quilòmetres, aproximadament la meitat del diàmetre de Plutó, el planeta nan més conegut.\nHan passat dotze anys i aquest nou cos celeste conegut provisionalment com a 2007 OR10 continua sense tenir nom. De fet, actualment és el planeta més gran sense nom del sistema solar.\nPer posar fi a aquesta situació, els responsables del seu descobriment han posat en marxa una web que permet a qui ho vulgui votar el nom que més li agradi.\nEs pot triar entre tres opcions: Gonggong, Holle o Vili, que tenen cadascun la seva explicació, i tenen en comú que són divinitats.\nGonggong és un déu xinès de l'aigua, conegut perquè va crear el caos i va ser el responsable de la inclinació de la Terra respecte del seu eix.\nEl deu xinès Gonggong (Wikimedia Comons)\nHolle és una deessa escandinava de la fertilitat, protectora de les dones.\nLa deessa escandinava Holle (Wikimedia Commons)\nVili, també nòrdic, és el germà mitjà d'Odín, el gran, molt més conegut, i de Vé, el petit. Tots tres junts van derrotar el gegant Ymir i en van utilitzar el cos per crear el món.\nEls deus nòrdics Odin, Vili i Vé (Wikimedia Commons)\nLa tria d'aquestes tres deïtats no és casual, perquè totes tres tenen a veure amb el color vermell, que és el que té la superfície de 2007 OR10.\nEl nom que resulti guanyador serà proposat formalment a la Unió Astronòmica Internacional (IAU), que aplega més de 9.000 científics i 63 organismes nacionals d'arreu del món i actua com a autoritat per designar la categoria i els noms dels cossos celestes.\nVa ser precisament la IAU la que, el 24 d'agost del 2006, va decidir redefinir Plutó, fins aleshores considerat el novè planeta del sistema solar, i el va incloure en una nova categoria, els planetes nans, juntament amb Ceres i Eris.\nImatge comparativa de la mida de la Terra, la Lluna i 2007 OR10 (Wikimedia Commons)\nEls astrònoms responsables del descobriment de 2007 OR10 justifiquen aquesta tardança de dotze anys per batejar-lo perquè han volgut fer-ho després d'haver tingut prou temps de coneixe'l millor.\nSabem, per exemple, que la seva composició més probable és una barreja de gel i roques. I que anàlisis espectroscòpiques han revelat grans quantitats de gel d'aigua a la superfície.\nEl planeta nan 2007 OR10 i la seva lluna (Wikimedia Commons)\nNou anys després de descobrir 2007 OR10, dades recollides pel telescopi espacial Hubble van permetre determinar que té una lluna orbitant al seu voltant.\nLa votació per elegir el nom de 2007 OR10 està oberta fins al 10 de maig i es pot votar més d'una vegada, si es vol. Els organitzadors, però, demanen que no es voti més de dos cops al dia.


Vall d’Hebron impulsa un registre per a pacients amb COVID-19 i malalties minoritàries de la sang | Vall d'Hebron Barcelona Hospital Campus\nVall d’Hebron impulsa un registre per a pacients amb COVID-19 i malalties minoritàries de la sang\nA més participem en un registre internacional per a pacients oncològics pediàtrics amb COVID-19 amb l’objectiu de compartir coneixement de cara a millorar el diagnòstic i tractament de la malaltia.\nDisposar de la màxima quantitat d’informació clínica en temps real de cara al diagnòstic i tractament de pacients amb COVID-19 afectats per altres patologies greus i poc freqüents. Aquest és l’objectiu de Vall d’Hebron per impulsar un registre internacional de pacients amb COVID-19 i malalties minoritàries de la sang. Els registres de pacients recopilen informació anonimitzada amb l’objectiu de comptar amb informació clínica de cara a prendre decisions mèdiques sobre el diagnòstic i tractament de futurs pacients. Aquest registre inclou informació sobre l’evolució de la COVID-19 i les malalties associades que pateixen els pacients, així com dels tractaments.\n“A partir del cas d’un nen amb una leucèmia limfoblàstica aguda que va patir una síndrome d’alliberament de citocines relacionat amb la COVID-19 i va ser tractat amb èxit amb tocilizumab, vam adonar-nos de com era d’important comptar amb dades internacionals i compartir coneixement amb experts d’arreu del món”, reflexiona el Dr. Pablo Velasco, del Servei d'Oncologia i Hematologia Pediàtrica de Vall d’Hebron i investigador del Grup de Recerca Translacional en Càncer en la Infància i l’Adolescència del Vall d’Hebron Institut de Recerca (VHIR).\nD’aquesta manera, Vall d’Hebron ha promogut un registre per a pacients amb COVID-19 i malalties minoritàries de la sang, com anèmia de cèl·lules falciformes i talassèmia. “En formen part uns 250 pacients de Bèlgica, Xipre, Dinamarca, França, Alemanya, Grècia, Irlanda, Itàlia, Holanda, Portugal, Regne Unit i Espanya”, explica la Dra. Mar Mañú, investigadora principal del Grup de Recerca Translacional en Càncer en la Infància i l’Adolescència del VHIR i directora científica de la Xarxa Europea de Referència (ERN) de Malalties Hematològiques Rares (EuroBloodNet). La plataforma s’ha desenvolupat en el marc d’Euro-BloodNet, la Xarxa Europea de Referència (ERN, en les seves sigles en anglès) per aquest tipus de patologies, de la qual forma part Vall d’Hebron. Els pacients que pateixen malalties de la sang presenten un risc més gran de patir complicacions associades a la COVID-19. La majoria d’ells se sotmeten a esplenectomia o extirpació de la melsa per tal de millorar el seu nivell de concentració d’hemoglobina, una intervenció que els fa més vulnerables a les infeccions bacterianes i les sobreinfeccions després d’una infecció viral. La síndrome pulmonar aguda sovint es desencadena per esdeveniments infecciosos.\nEl registre per a pacients amb COVID-19 dona suport en la pràctica mèdica diària, agilitza la consulta interprofessional dels casos més complexos i permet dur a terme estudis observacionals de diferents grups de pacients. “Comptem amb un representant del registre en cadascun dels països que en formen part, que ens alerta dels casos de COVID-19 que apareguin en pacients amb malalties minoritàries de la sang”, afegeix la Dra. Mar Mañú.\n35 països al registre de pacients oncològics pediàtrics amb COVID-19\nPel que fa al registre per a pacients pediàtrics amb càncer i COVID-19 promogut pel St. Jude Children’s Research Hospital, en formen part fins al moment 758 pacients d’un total de 35 països. Es tracta de menors amb leucèmia limfoblàstica aguda, tumors sòlids extracranials, neoplàsies hematològiques i tumors del sistema nerviós central que a més pateixen infecció per SARS-CoV-2. “L’objectiu fonamental és que la comunitat mèdica que es dedica al tractament del càncer pediàtric compti amb informació actualitzada de casos de pacients oncològics amb COVID-19 d’arreu del món”, destaca el Dr. Pablo Velasco. A més del registre de pacients, la plataforma online disposa d’un apartat nomenat Converses COVID, on diferents especialistes d’arreu del món (entre ells, i des de l’inici de la pandèmia, els professionals de Vall d’Hebron) mantenen reunions virtuals, comparteixen experiències i debaten els casos més complexos. També disposa d’una secció de biblioteca, amb recursos sobre COVID-19 i càncer pediàtric.\n“Aquests dos registres faciliten un intercanvi de coneixement d’àmbit internacional que resulta fonamental, ja que el nombre de pacients és relativament baix si ens limitem a l’experiència d’un sol país”, afegeix el Dr. Velasco.


b12.cat: Crema de llimona vegana i sense gluten\n100gr. farina ametlles\nLa manera de preparar aquesta crema és molt senzilla, però té uns quans passos...\nPrimer de tot rallem la pell de la llimona i la reservem.\nAra fem el suc de les llimones\nI ara en una olla posem l'aigua, el suc de les limones i la pell ratllada, i ho remenem bé. Afegin dues cullerades d'agar agar i tornem a remenar, i ho posem al foc durant 10 minuts, però que no bulli. Jo he remenat amb un enganyamarits. Ahir em vaig assabentar que aquest estri es deia així, quan tota la vida n'havia dit varilles.\nPassats els 10 minuts, retirem del foc i afegim la farina d'ametlla i el xarop d'atzavara. Jo he posat 5 culleres d'aquest xarop, però va molt al gust, si us agrada més o menys àcida la crema de llimona. L'haureu de provar... A banda, en aquest moment us agafarà un color blanquinós, que li dóna l'ametlla.\nI ho tornem a posar al foc vigilant que no bulli.\nL'agar agar, si bull queda una textura de gelatina, mentre que si no arriba a bullir actua com a un espessant. I aquesta segona opció és la que jo buscava, que espessés, però no quedés com una gelatina o una crema sòlida.\nAbans de posar-ho als bols, he preferit passar-ho per la batedora i que els ingredients quedessin més fins. La farina d'ametlla no és pas gaire fina i la pell de la llimona ratllada... tampoc.\nI tot i que ho passo per la batedora per tal que no quedin trossets indesitjats a la crema, l'he colat just quan la posava, i m'hi ha quedat pell de llimona!!!!\nDeixar refredar perquè qualli l'agar agar, posar-ho a la nevera perquè estigui més fresqueta i... a menjar!!!!\nSi teniu convidats, farà més patxoca si hi poseu unes fulletes de menta per decorar, o unes fruites vermelles... Alguna cosa que destaqui.\nMònica Tarradellas 15 de juliol de 2013, a les 16:12\nMarta, quina crema de llimona més espectacular...refresca només de mirar-la!\npeluche 21 de juliol de 2013, a les 20:04


Engegar un projecte no és mai fàcil. Tenir una idea o un desig i no parar fins aconseguir fer-lo realitat, tampoc. Aquest és el cas de l’Almeria Teatre, que neix després de molts anys de cercar, de donar-hi voltes.\nL’Almeria Teatre proposa un concepte nou de fer teatre. El concepte fringe, que ja s’utilitza a Europa per definir aquells teatres que busquen estar fora dels circuits convencionals amb propostes de molt alta qualitat sense renunciar al sentit comercial. Volem arribar al màxim de gent possible fent un teatre que compleixi la doble funció d’entretenir i convidar al debat.\nAquesta línia que comencem ara a dibuixar ens ha de portar a descobrir nous camins artístics que es sumin a l’experiència que hem anat adquirint al llarg del temps. Treballant amb conceptes nous no renunciem a l’herència teatral que hem rebut, i ens en fem responsables per seguir aportant coses.\nAra Barcelona té un nou teatre. L’Almeria Teatre és un nou espai per a dir coses, o per a dir-les d’una altra manera. Esperem que la gent tingui ganes d’escoltar, i de dir-hi la seva, perquè no.\nL’Almeria Teatre compta amb Gataro com a companyia resident i acull el Festival Barcino.


El proper diumenge 29 d’abril, Deltebre serà la seu del “Lleida Canta al Delta”, una trobada de cantaires que aplega més de 1.000 persones, de 42 corals diferents que representen 17 comarques de Catalunya. Entre les corals participants hi ha la Coral Aquae de la Unió Filharmònica d’Amposta.\n“Lleida canta al Delta” començarà amb un assaig de cant comú al pont Lo Passador, on es concentraran, per primera vegada, totes les corals. A partir d’aquí, i en diferents grups, els cantaries es desplaçaran al Mas Tramontano, Lo Garxal i al Passeig Marítim de Riumar. Més tard, ja a la tarda, es realitzarà el cant comú, a la Finca de Bombita, del Carrilet de La Cava, l’Himne de Lleida Canta i, la cloenda, amb els Segadors.\nAquesta és la novena edició del projecte “Lleida Canta” el qual ha visitat altres indrets, com per exemple, els Pirineus. L’esdeveniment està organitzat per l’Ajuntament de Deltebre, la Federació Catalana d’Entitats Corals, la Coral de Maristes de Montserrat i la Societat Musical Espiga d’Or. Alhora, compta amb la col·laboració de diferents entitats del teixit associatiu de Deltebre.. A banda, també té el suport de la Diputació de Tarragona, l’Ajuntament de Lleida, la Diputació de Lleida i el departament de Cultura de la Generalitat de Catalunya.


La seu de la FNOB (Moll de Llevant, 1) - Barcelona\nL'assemblea general d'INDESCAT d'enguany tindrà lloc el proper 28 de maig a la seu de la Fundació Navegació Oceànica Barcelona (FNOB).\n27 juny 2019 10:00\nSports Business Meeting (entrada amb descompte)\nSi ets membre d'INDESCAT i vols gaudir d'una nova edció de Sports Business Meeting, t'oferim un 20% de descompte en la teva entrada. L'esdeveniment, que organitza el mitjà digital Palco23, es celebrarà el proper 27 de juny a la Fundació Conservatori Liceu a Barcelona. Es tracta d'una jornada empresarial que reuneix els principals professionals del negoci de l'esport a Espanya.\nSi vols la teva entrada amb descompte, contacta'ns!\n18 març 2019 18:00\nTenim el plaer de convidar-te a la presentació de INDESUP!19, el programa de suport a la creació i consolidació de noves empreses en la indústria de l'esport a Catalunya.L'esdeveniment tindrà lloc el pròxim 18 de març a les 18h al Campus de Inovación i Emprenedoria TeamLabs.Després de l'èxit acumulat en les dues edicions anteriors (160 startups participants, 12 start-ups mentoritzades, 11 projectes emprenedors presentats davant més de 25 inversors, més d'un centenar de speed meetings entre start-ups i empreses del sector Esportiu, etc.), et convidem a participar en una nova edició de INDESUP!PROGRAMA* Presentació de les Activitats INDESUP!19* Taula rodona en la que participaran les start-ups ...\nEls membres del Clúster de l’Energia Eficient de Catalunya i del Cluster de la Biomassa de Catalunya tindran un descompte del 50%.


Un circ d’equilibris impossibles i una performance sobre les contradicciones humanas clouen Tercera Setmana a Alacant | Tercera Setmana\nUn circ d’equilibris impossibles i una performance sobre les contradicciones humanas clouen Tercera Setmana a Alacant\nLa companyia francesa Mauvais Coton desafiarà les lleis de la gravetat amb l’espectacle Culbuto a la Plaça de l’Ajuntament.\nL’avantguardista Rebota rebota y en tu cara explota denuncia el silenci de la gent davant determinades situacions injustes.\nEl Festival Tercera Setmana clou la seua tercera edició a Alacant amb un doble programa que serveix com a perfecte resum del que ha sigut la filosofia del certamen durant els quatre dies que s’ha celebrat. Apostes per espectacles poc habituals en les cartelleres, presència internacional, combinació de muntatges de carrer i de sala i una volença cap a propostes avantguardistes i modernes. És el cas de les dues encarregades d’abaixar el teló del festival: Culbuto (Pl. de l’Ajuntament, 19h) i Rebota rebota y en tu cara explota (Teatre Arniches, 20.30h).\nCulbuto podria resumir-se com un solo d’equilibrisme i d’intel·ligència per Vincent Martinez. Les oscil·lacions d’un home per mantenir-se en un ritme frenètic que el desafia constantment. Un espectacle per a totes les edats. L’espectacle juga amb els límits del que som capaços de fer. Volar sobre el públic. Demostrar que mitjançant un número de circ i un artilugi senzill (una màquina que consisteix en un semicercle amb un pal dotada d’una inestabilitat crònica) es poden fer cosquerelles a la vida. Sols hi ha una cosa certa: tot es mou a tota hora.\nEls francesos Mauvais Coton animen des de 2004 els espectadors més diversos. Amb la filosofia de les carpes ambulants, s’ha nodrit de l’experiència dels membres que hi han passat. I ha construït uns enginys acrobàtics propis per a usar-los en escena. És el cas del Culbuto, una versió del tradicional pal xinés. Basat en el desequilibri, aquest invent proposa un treball mai vist amb les forces del cos. Balanceig, oscil·lació, contrapés, catapulta… Senyals d’identitat d’aquest col·lectiu que està en moviment perpetu.\nRebota rebota y en tu cara explota és una performance vibrant d’Agnès Mateus (protagonista del monòleg) i Quim Tarrida per a tractar les contradiccions d’aquest món: protestes i manifestacions fins que es tanca la porta i, aleshores, ho fem tot a l’inrevés (passivitat, indiferència…). Una obra que retrata en cru el silenci en els assumptes importants, com els assassinats masclistes, el patriarcat, la violència contra les dones… El text s’apropia de l’insult i de les paraules tabús mitjançant l’humor per a llançar a l’escenari tot el pes de la inacció. Perquè, com bé diuen els autors, “la vida ens hauria d’explotar a la cara més sovint”.\nAgnès Mateus va definir la seua trajectòria escènica en 1996 quan va formar part del naixement del Colectivo General Elèctrica. Durant huit anys i fins que es va dissoldre, va dur a terme tot tipus de tasques professionals, des de la creació de muntatges fins a la producció, la gestió o la interpretació. Després, va treballar amb Simona Levi, Rodrigo García o La Fura dels Baus. Quim Tarrida és un artista multidisciplinari en qui conflueixen, sense barrejar-se però sense obviar-se, el còmic, la performance, l’art sonor, el disseny o la publicitat. Mateus i Tarrida és la segona vegada que coincideixen en un escenari després de la gratificant experiència d’Hostiando a M.


Vaccinació per ordre\nActualitzada 29/04/2021 a les 18:58\nAl mig de la confusió que la tragèdia de l'actual pandèmia per la SARS-CoViD19 causa, la gestió de les mesures preventives s'han vist sotmeses a sotracs continus. L'acumulació d'informacions, sovint contradictòries i de procedències múltiples i no sempre autoritzades, ha representat un repte tant pels informadors com pels ciutadans a informar. Es fa difícil seguir la seqüència de dades i recomanacions, recordar les anteriors i digerir les noves amb l'allau que conformen.\nJust quan ens podem felicitar, i alhora sorprendre, que tinguem mitjans de prevenció com els vaccins contra l'agent responsable, el coronavirus, en el breu termini de pocs mesos, ens trobem amb les dificultats en l'adquisició de suficients vaccins, la seva distribució per països i comunitats i l'organització de l'administració efectiva a la gent.\nL'ordre d'administració implica una priorització que ha de ser determinada per evidències epidemiològiques i necessitats de protecció a la comunitat. Queda clar que cal protegir als més febles que, en aquesta epidèmia, són els més grans els que més ho han patit. El criteri d'edat és, doncs, un de prou objectiu. Després venen els considerats essencials. Òbviament els professionals sanitaris, cuidadors, infermeres, metges, que alhora els més exposats a contagis. Per raons de protecció a la comunitat segueixen els encarregats d'aquesta protecció: bombers, forces de seguretat i d'assistència d'urgència. I els ensenyants, per la responsabilitat de custòdia dels infants que assumeixen cada dia a les escoles.\nHem contemplat, però, com alguns privilegiats notoris s'han saltat aquest ordre de prioritat. Jerarques religiosos i comandaments militars han aconseguit vaccinar-se abans que els hi toqués, el que diu poc de la seva professionalitat i les seves mateixes conviccions. Clergues que no confien en la Divina Providència. Militars, de quins van tenir testimoni amb la seva inexplicable presència uniformada a les rodes de premsa diàries del Gobierno, que defugen davant d'un enemic evident. La covardia enfront l'enemic era motiu de consell de guerra sumaríssim i afusellament a la matinada.\nAra resulta que un jutge ordena que els guàrdies i policies han de rebre els vaccins fins i tot pel davant dels que els hi toca per risc i edat.\nUn cop més ens trobem en la ingerència del poder judicial a l'àmbit de la salut. Hi ha una dificultat per acceptar les ordres dels metges com a mostra d'un poder que pugui escapolir-se del poder dels jutges. Podem arribar a veure un jutge decidint quina intervenció quirúrgica s'ha d'efectuar al quiròfan, si ingressa abans un traumatitzat que un coma etílic, si s'ha de fer o no una cesària en un part o si la dosi d'antibiòtics és l'escaient. I tot per mesures cautelars. Pot ser que les haurem de demanar abans de prémer el botó del desfibril·lador quan un jutge tingui una parada cardíaca.\nLes accions dels metges es materialitzen com «prescripció facultativa». La prescripció feta per qui està facultat per a fer-la. També es pot interpretar com la prescripció que faculta, que cedeix l'acció, que dóna permís. Les ordres judicials es diu que s'acaten. Cert que també es poden recórrer, però això ja és sotmetre's al joc processal, territori de juristes, al camp contrari.\nQue es preparin els «antivacunes» que aviat els faran passar per l'adreçador d'haver de vaccinar-se per ordre judicial. S'haurà substituït l'ordre ordinal, de raons epidemiològics d'uns primer i uns altres després, per l'ordre judicial. I al final, passi el que passi, a veure on podrem anar a recórrer o reclamar.\nUna vergonya que els nostres representants polítics no tinguin el coratge de dir les coses pel seu nom. Que no siguin capaços de posar en evidència actuacions de jutges com aquest. L'article, com tots el del seu autor, a banda d'estar molt ben escrit, posa davant el mirall a la colla de BLEDES que en mala hora vam escollir per tal que ens governin.\nComenta el contingut : Vaccinació per ordre


El veto del Parlament Europeu a Junqueras, Puigdemont i Comín també ocupa els diputats de Westminster\nDavid T.C. Davies demana que l''speaker' dels Comuns denunciï la situació dels tres eurodiputats\nImatge d'arxiu del diputat conservador gal·lès David TC Davis\nLondresMinuts després que aquest dijous al migdia el diputat gal·lès Hywel Williams, del partit independentista Plaid Cymru, cridés l'atenció dels parlamentaris britànics sobre el presumpte espionatge a col·legues de la cambra que hauria fet el govern espanyol com una mesura de combat contra l'independentisme català, la situació política del Principat ha tornat a ressonar als Comuns.\nLa situació d @junqueras @KRLS i @toni_comin, denunciada al Parlament d Westminster @diariARA @ARApolitica @maiolroger pic.twitter.com/EbLcwhKGkK\n— Quim Aranda (@ArandaQuim) 11 de julio de 2019\nEn aquesta ocasió ha sigut el conservador també gal·lès David T.C. Davies qui s'ha referit al veto del Parlament Europeu a reconèixer com a eurodiputats Oriol Junqueras, Carles Puigdemont i Toni Comín. Davies ha instat la 'speaker' (presidenta) suplent Eleanor Laing a reconèixer que "el Parlament Europeu està prohibint a membres electes de Catalunya" l'exercici de les seves funcions democràtiques, alhora que li ha demanat que plantegi la qüestió davant de les autoritats de la Unió Europea. Davies ha assenyalat la qüestió durant un debat sobre els vint anys de la devolució de poders de Londres als Parlaments nacionals d'Edimburg (Escòcia) i Cardiff (Gal·les).\nLaing, que no semblava gens al cas de la prohibició, ni tampoc de la situació concreta de Catalunya, s'ha limitat a assegurar que "si les al·legacions són certes, l''speaker' [John Bercow] voldrà conèixer-les".\nPerò a diferència de la intervenció de Williams –un ferm defensor dels drets polítics de Catalunya–, la de Davies s'ha de llegir en clau interna britànica. Durant el debat en què ha fet parlat de la situació de marginació dels tres eurodiputats esmentats, el parlamentari 'tory', gran defensor del Brexit, ha etzibat atacs continuats contra la Unió Europea. Circumstancialment, l'independentisme català li ha servit per atacar la veritable bèstia negra dels euroescèptics britànics.\nOriol Junqueras Carles Puigdemont Toni Comín


L’Associació – AGE Girona\nL’Associació\tAGE\t2017-08-31T17:31:00+02:00\nL’Associació Gironina d’Empresàries AGE\nés una associació empresarial i professional d’àmbit gironí, constituïda per a la coordinació, representació, gestió, foment i defensa de les dones empresàries i directives.\nL’Associació Gironina d’Empresàries (AGE) va néixer l’any 1994 per tal de donar suport i promoure el desenvolupament ple de la dona en la seva condició d’empresària, professional o directiva. Acull tant empresàries (propietàries, co-propietàries, sòcies o accionistes d’una empresa) com dones que desenvolupen càrrecs directius o de gerència, amb una responsabilitat en l’àmbit empresarial.\nPer això és bo fer créixer aquesta participació i reforçar el seu paper des de l’associacionisme.\nDes de l’AGE et donem la benvinguda!\nConeix la Junta de l'AGE\nVols conéixer les dones que formen l’actual Junta de l’AGE?\nJunta de l'AGE\nConeix les Sòcies de l'AGE\nVols conéixer totes les dones que fan l’AGE?\nLes Sòcies de l'AGE\nL’AGE ha fet 20 anys!


Bloc de Sisè | Escola PAU CASALS de Sant Joan Despí\nAvui dia 20 de novembre, anirem a Can Negre a veure l’exposició del Vico Micià. Tracta dels Romans.\nQuan vam arribar, cada classe va començar amb una tasca diferent. Nosaltres, la classe A, vam començar pel taller. Hi havia moltes coses a fer. Primer la noia que havia ens va explicar petites històries de nens romans i de com vivien. Després ens vam repartir en grups de sis o cinc persones. A cada taula hi havia jocs diferents. Hi havia una taula que tenia dos jocs de tres en ratlla, unes altres taules amb més jocs, i un racó on hi havia unes disfresses del tipus de roba que es posaven els romans.\nDesprés vam anar a baix a esmorzar i després d’esmorzar ens tocava anar a l’exposició.\nVam veure moltes coses que havien trobat a les excavacions. Aquell dia va ser molt divertit!\nEl segon tema de medi natural és: la reproducció humana. Per començar aquesta unitat us proposo que visualitzeu aquests vídeos.\nLa darrera activitat que et proposo, la trobaràs clicant sobre la imatge.\nAquest curs elaborarem mapes conceptuals dels temes que anem treballant.\nPer a fer-los farem servir el programa de distribució lliure CMapTools.\nAquí us el podeu descarregar. http://cmap.ihmc.us/download/\nNomés caldrà que ompliu el breu formulari i ja us el podreu descarregar. Trieu bé l’opció del sistema operatiu del vostre ordinador (Windows 32, Windows 64, Mac, Linux,…) perquè tot funcioni bé!!!\nUna vegada descarregat, feu doble clic sobre l’arxiu executable i seguiu les instruccions de la pantalla.\nRecull dels textos elaborats per l’alumnat del nivell el curs 2013-2014.\nEl passat divendres 25 vàrem anar d’excursió al Delta del LLobregat. Primer vam anara a la part del riu que passa més aprop de casa nostra a Sant Joan Despí. Allà vam poder analitzar l’aigua i fer un experiment per calcular la velocitat del riu.\nUn cop al Delta i després d’una petita xaminada ens vam amagar ben amagadets i “calladets” per poder observar un munt d’aus.\nEl mes d’octubre vam fer la primera sortida cultural del curs; vam anar a les Mines de Gavà! Allà vam aprendre moltes coses: com vivien en aquell temps, què menjaven, què feien… i finalment vam acabar fent un taller molt divertit! ens vam fer el nostre propi collaret amb les eines que empraven en aquell temps.


HISTÒRIA DELS MOVIMENTS NACIONALISTES\nLa Història dels moviments nacionalistes sintetitza la lluita de nombrosos pobles europeus i dels seus moviments d’emancipació nacional. Al llarg de les pàgines que componen el llibre, Rovira analitza diversos països com Finlàndia, Polònia, Lituània, Flandes, Creta, Hongria, el País Basc i Catalunya, entre altres nacionalitats sense Estat propi que pugnen per aconseguir o consolidar la seva independència.\nEn aquesta obra, que manté plenament la vigència al cap de gairebé un segle d’haver estat publicada per primera vegada, Rovira i Virgili aborda la història des d’un punt de vista científic, a partir d’una concepció nacionalista moderna i progressista.\nRovira, en un text cabdal que ha esdevingut un clàssic i una obra fonamental per a tots aquells que vulguin conèixer les bases històriques dels nacionalismes contemporanis, proposa un nou mapa d’Europa, que no té res a veure amb la realitat caduca dels imperis ni dels estats que oprimeixen les nacions petites. Rovira situa Catalunya en el context polític internacional de l’època i reivindica el paper de les organitzacions obreres en la defensa de la causa de les nacions sense Estat.\n— La més completa història de tots els moviments nacionalistes europeus contemporanis.\n— Ajuda a entendre la història dels nacionalismes català i basc dins del conjunt de la lluita per la llibertat nacional dels petits pobles d’Europa.\n— Una obra clàssica escrita per un dels millors historiadors catalans del segle xx.\n— L’alliberament de tants pobles europeus esdevé un exemple per a aquells que, com Catalunya, encara no han aconseguit la seva plena llibertat.\n15,5 x 23,5 cm. Pàgines, 568.\nAntoni Rovira i Virgili (Tarragona, 1882 -Perpinyà, 1949). Polític, historiador i periodista. Destacat representant del catalanisme d'esquerra, va fundar el 1922 Acció Catalana i, posteriorment, el 1930, Acció Republicana de Catalunya. Un any després, el 1931, s'incorporà a Esquerra Republicana de Catalunya. Fou vicepresident del Parlament català durant la Guerra Civil i conseller de la Generalitat en l'exili. El 1946 es va instal·lar a Perpinyà, on va escriure diversos llibres que van aparèixer amb caràcter pòstum. Com a periodista i redactor en diverses publicacions, es va especialitzar en política estrangera i en història nacional catalana. Va col·laborar en El Poble Català, L'Esquella de la Torratxa, La Nació, La Veu de Catalunya, La Publicitat, La Humanitat i Meridià, i va fundar i va dirigir, el 1924, durant la dictadura de Primo de Rivera, la Revista de Catalunya, tribuna d'expansió i defensa de l'alta cultura catalana. Va escriure extensament sobre el fet nacional català i, entre els seus llibres, cal remarcar La nacionalització de Catalunya, El nacionalisme i Nacionalisme i federalisme. La seva monumental Història nacional de Catalunya constitueix la primera síntesi moderna del passat català, malgrat que l'esclat de la Guerra Civil la va deixar inacabada.\nDiari Més - 19 de juny de 2008 - Xavier Ferré presenta una revisió dels textos polítics de Rovira i Virgili\nCatalunya 2008. Reflexions i Esperances. Cicle de conferències de presentacions de llibres a l'etorn d'aquest tema. Llibreria de la Rambla (Tarragona) - 18 Juny 2008 - Història dels moviments nacionalistes\nAvui - 22 Maig 2008 - Rellegir els clàssics\nEl Punt (Presència) - 18 Abril 2008 - Història dels moviments nacionalistes


El Congrés aprova una iniciativa per accelerar els tràmits de desdoblament de la N-II a Girona - El Gerió Digital\nLa petició demana reempendre les obres de desdoblament i licitar el segon trimestre de 2010 els trams restants\nAquest tram és un dels que s'hi han d'actuar © AG\nACN / La Selva, Gironès / Madrid\nEl diputat de CiU per Girona, Jordi Xuclà, ha manifestat la seva 'satisfacció' per l'acord assolit amb el Grup Socialista en la mesura que permetrà donar un impuls a aquestes obres que pateixen 'una gran demora' i estan generant 'malestar' entre els ciutadans. 'Aquesta iniciativa imposa un gir radical en el desdoblament de la N-II paralitzat des de desembre de l'any 2007', ha explicat.\n'Aquest és l'inici d'un nou calendari i un ritme molt més decent de desdoblament de l'autovia en la demarcació amb menys quilòmetres d'autovia de tot l'Estat. Serem exigents i especialment vigilants amb el compliment d'aquest compromís de tot l'arc parlamentari', ha assegurat Xuclà,\nPer part del PSC, Juli Fernández, amb qui CiU ha pactat aquesta iniciativa, ha reconegut que 'el desdoblament de la N-II al seu pas per Girona, té un retard important, i que és una de les principals preocupacions en l'àmbit de les infraestructures, de tota la societat gironina. Una prioritat, per al progrés social i econòmic, i per a avançar en al millora de les infraestructures de mobilitat'. Per aquest motiu, ha explicat 'amb el present acord traslladem a la societat gironina, la ferma voluntat d'accelerar les obres del desdoblament de la N-II, unes obres molt importants per a Girona, però que alhora, les obres i actuacions es faran dins del marc dels acords del govern i la Generalitat de Catalunya, com no podia ser d'altra manera'.\nEl parlamentari de CIU s'ha felicitat per aquest pacte que permetrà tirar endavant aquesta iniciativa parlamentària i donar així una solució als ciutadans de les comarques de Girona, facilitant la seva mobilitat per la N-II.\nLa moció aprovada pel Ple del Congrés permetrà un impuls 'efectiu i definitiu' d'aquestes obres de vital importància per a la competitivitat, productivitat i seguretat vial en les comarques de Girona. Xuclà ha assenyalat que el desdoblament de la N-II 'és la gran obra pendent' a la demarcació de Girona.


Lactium, la festa dels formatges catalans artesans torna a Vic – Gastroteca\nLactium, la festa dels formatges catalans artesans torna a Vic\nEl mercat de formatges més gran de Catalunya\ntorna a celebrar-se a la capital d’Osona després que l’any passat quedés anul·lat per la pandèmia. 40 formatgeries catalanes i artesanes representades pels seus formatgers i formatgeres; més de 250 formatges per descobrir, tastar i comprar al tall; i una desena de parades de productes agroalimentaris catalans artesans i de qualitat (conserves, vins, pans i aliments afins al formatge) converteixen l’espai comercial i expositiu de Lactium en el més gran del país.\nACREFA i l’Ajuntament de Vic\nEl consistori vigatà i l’Associació Catalana de Ramaders i Elaboradors de Formatge Artesà (ACREFA) coorganitzen aquesta cita inaludible tant per a professionals com per als aficionats del formatge i la gastronomia que, en la seva 13ena edició, té com a prioritats l’adaptabilitat, la seguretat i la sostenibilitat. Per la seva banda, Gastroteca i Prodeca hi tindran visibilitat com a entitats col·laboradores.\nAl Parc Jaume Balmes de Vic\nLa mostra tindrà lloc dissabte 22 de maig, de 10 a 14.30h. i de 16 a 21h, i diumenge 23 de maig, de 10 a 14.30h. i de 16 a 20h. L’accés és gratuït, té control d’aforament i es presenta com un esdeveniment segur, totalment adaptat a les mesures sanitàries per garantir la seguretat de tots els visitants i les empreses participants. Tot i així, es manté l’aplicació vicfiresvirtual, disponible a Apple Store i Google Play, que permet, entre altres, consultar el plànol de la fira, l’aforament a temps real, contactar amb els expositors i veure els continguts que pengen.\nEl Concurs Lactium\nEls organitzadors de l’esdeveniment han apostat per no deixar passar un altre any sense programar una de les activitats que l’identifiquen: el Concurs Lactium.\n“Ara més que mai els formatgers necessiten visibilitat i suport i el Concurs Lactium és una iniciativa que dinamitza a la vegada al sector des dels ramaders/elaboradors fins al consumidor que confia en la marca Lactium per escollir els formatges que menja”, explica Natàlia Nicolau, coautora de blocdeformatges, gestora de projectes d’innovació i membre del comitè organitzador.\nÉs per això que han decidit tirar-lo endavant, però en petit format, traslladant les sessions de tast i deliberacions de formatges que es duia a terme durant l’esdeveniment per tot Catalunya, en aforaments reduïts i durant les setmanes prèvies a la celebració de la mostra. En total, s’han fet 9 sessions de tast on s’han dut a terme les deliberacions de les 13 categories proposades per enguany més el Premi al Millor Formatge Català 2021. En cadascuna, tots els membres del jurat es van sotmetre a un test d’antígens per poder participar-hi. El concurs, regit pel reglament que els participants van rebre prèviament, es va desenvolupar sota la mirada dels organitzadors.\nEls noms dels guanyadors es faran públics el dissabte 22 de maig a les 13h al TxisCorner, l’espai més polivalent de Lactium, on també tindran lloc presentacions de projectes formatgers que aborden la sostenibilitat i la innovació.\nPremi Formatgeria Sostenible Lactium 2021\nDes de ja fa unes edicions, l’organització reflexiona entorn a la manera d’organitzar una mostra més sostenible i responsable que, enguany, es concreta adoptant i visibilitzant un conjunt de mesures per a la reducció de residus, de reutilització, per al reciclatge, per a l’estalvi i l’eficiència energètica, per a l’estalvi d’aigua i per a la sostenibilitat social.\nEn aquesta línia, i en paral·lel al Concurs Lactium, s’ha creat un guardó especial destinat a premiar valors que vagin més enllà dels aspectes sensorials del formatge valorant la relació del projecte de formatgeria amb l’entorn i la sostenibilitat: el Premi Formatgeria Sostenible Lactium 2021. En aquest cas, el seu jurat està compost per tècnics sensorials i especialistes en sostenibilitat i el veredicte també s’anunciarà dissabte 22 de maig.\nAixí mateix, el passat 14 de maig, i en format online, va tenir lloc una jornada tècnica professional en plena sintonia amb aquest posicionament que pretenia mostrar eines i experiències, així com incentivar la transformació ecològica de les formatgeries artesanes catalanes. Pots recuperar-la al YouTube de Lactium.\nNovetats de Lactium 2021\nEl TxisBar serà una de les novetats de l’edició d’enguany. Un espai lúdic i social on es podran descobrir els millors formatges presents a la mostra, tallats i servits per poder-los gaudir de manera segura al Parc Jaume Balmes de Vic. Cada fusta inclourà 5 formatges artesans i catalans, confitura, galetes de cereals i una copa de vi del Celler Cap de Ruc, col·laborador habitual del certamen.\nVols fer un tast de formatges a casa? També pots. En format online i amb la possibilitat d’adquirir els formatges del tast amb un click, l’Aula del Formatge Bonpreu-Esclat ha programat 3 tastos guiats en directe per a aquelles i aquells que els apassionen els formatges, no poden desplaçar-se i volen descobrir-ne el seu relat de la mà dels millors especialistes.\nEncara sou a temps de gaudir del tercer: ‘Formatges de premi: tast entre amics dels formatges guanyadors del Concurs Lactium’. Diumenge 23 de maig és la data límit per apuntar-s’hi. Un tast molt especial que us permetrà descobrir sis dels formatges guanyadors d’algunes de les 13 categories convocades al Concurs Lactium 2021 guiats per la Natàlia Nicolau i amb la participació de l’actor Ivan Massagué, gran aficionat als formatges. Reserveu-lo, aquí.\nEl Parc Jaume Balmes de Vic és el centre neuràlgic de Lactium.\nÉs temps de verema a Catalunya


Moren quatre espanyols en un accident a l'Índia - Diari de Girona\nMoren quatre espanyols en un accident a l'Índia\n?Les víctimes, totes procedents d'Andalusia, venien de visitar la seu de la Fundació Vicenç Ferrer quan el microbús en què viatjaven va col·lidir frontalment contra un camió ?Nou persones més van resultar ferides\nEl microbús va xocar frontalment contra un camió. efe/str\nQuatre espanyols van morir i nou persones més van resultar ferides de diversa consideració en un accident de trànsit ocorregut ahir a l'Índia, al col·lidir frontalment el microbús en què viatjaven contra un camió, segons van confirmar fonts del Ministeri d'Afers Exteriors. Tot i que el Govern espanyol no va voler facilitar les identitats de les víctimes, fonts de la Subdelegació del Govern a Màlaga van confirmar que els quatre morts són andalusos, tres d'ells de Ronda (Màlaga) i un de Vélez de Benaudalla (Granada). Es tracta de Josefa Morán Molinillo, Vicente Pérez Moreno i María Nieves López Navarro, de Ronda, i Francisco Pedrosa Gijón, de Granada.\nLes víctimes col·laboraven amb la Fundació Vicenç Ferrer des de fa uns cinc anys, solien viatjar els estius a aquest país per interessar-se pels programes que desenvolupa l'entitat i mantenien una relació molt estreta amb l'associació. El viatge, en el qual participaven almenys tretze persones, va ser organitzat pel Centre Baba de Ronda, que ofereix activitats com el ioga i la meditació i exerceix una tasca social, com el desenvolupament de projectes a l'Índia, on col·labora amb la Fundació Vicenç Ferrer, segons fonts de l'entorn de les víctimes.\nEl Departament d'Afers Estrangers va confirmar que cinc dels ferits van sortir de l'hospital ahir mateix i que els altres quatre continuaven hospitalitzats a l'espera de la seva evolució. El superintendent de la Policia del districte de Chittoor, a l'estat d'Andhra Pradesh, al sud-est del país, S.V. Rajasekhar, va confirmar que els ferits van ser traslladats a un hospital de la ciutat de Bangalore i que estaven «fora de perill».\nLes víctimes espanyoles havien partit ahir a la matinada de la seu de la Fundació Vicenç Ferrer a Andhra Pradesh, on es trobaven «consternats» per la tragèdia. «Eren amics de la Fundació, un grup de visitants que venien cada any des de feia quatre a visitar els projectes», van dir des de l'oficina de comunicació de l'ONG espanyola a la localitat d'Anantapur, a Andhra Pradesh.\nSegons la Fundació, les víctimes de l'accident havien estat els últims quatre dies a l'ONG «visitant projectes» i es dirigien a Tamil Nadu. «A la fundació estem realment consternats pel que ha passat», va subratllar la font, que va anotar que Anna Ferrer, presidenta de la Fundació i vídua de Vicenç Ferrer, amb el qual va crear l'ONG el 1969, segueix tot el que ha passat.\n«Ens dol moltíssim, és com si ens haguessin tret part de la nostra energia, eren persones entregades per aconseguir un món millor, per evitar la pobresa extrema, i, quan veus que persones amb aquest perfil humà pateixen una tragèdia com aquesta, et preguntes com és possible que succeeixin aquestes coses, ens deixa a tots sense parla», va dir ahir el director general de la Fundació Vicenç Ferrer, Jordi Folgado, des de la seu a Barcelona.\nL'empresari gironí Jaume Costa presenta a Tegucigalpa la segona part del llibre sobre el seu...\nUn mort en un assalt de soldats sublevats a una base militar de l´Exèrcit veneçolà\n?La Força Armada Nacional Bolivariana recupera el control de la caserna després d'arrestar set...\nAnuncien que l´opositor Leopoldo López torna a estar en arrest domiciliari\nLa Comissió de la Veritat investigarà la violència durant les protestes que va portar a la presó...\nEl Regne Unit, disposat a pagar 40.000 milions d´euros pel Brexit\n?Brussel·les ha exigit al Govern britànic entre 60.000 i 100.000 milions per fer front a...\nUn home que portava una arma blanca va ser detingut dissabte a la nit quan intentava forçar...


La dona va desaparèixer fa dos anys i no se n'ha sabut res més | La Noticia Digital / Diari de Girona\nLa dona tenia Alzheimer i s'hauria pogut desorientar durant la nit\nper Laura Castaño 28/09/2021 12:00h\nJosefa Padilla, de 76 anys, se'n va anar de casa a plena nit, amb la roba de dormir posada, i mai més va tornar. Tenia Alzheimer, tot i que no estava avançat, i se sospita que es va desorientar.\nDes de llavors, la seva família i les autoritats especialitzades l'han estat buscant, però no s'ha sabut res més d'ella.\nLa dona va patir les dures conseqüències d'una malaltia incontrolable que, per desgràcia, la va portar a sortir sola de casa de nit i sense saber on anava.\nLes persones que la cuidaven no es van adonar quan va sortir, i quan van veure que no era a la casa, ja era tard. Va succeir a la localitat andalusa d'El Cortijuelo, a Jaén.\nL'Alzheimer va posar fi a la vitalitat de Josefa\nSegons alguns familiars han explicat en declaracions recollides pel 'Diari de Girona', Josefa sempre havia sigut una dona molt activa.\nVa començar a treballar de molt petita i mai va parar de fer coses, fins que l'Alzheimer li va paralitzar una mica la rutina i poc a poc va anar deixant de ser la que era.\nUna de les seves filles la recorda: «Va tenir sis fills. Va viure i es va forjar al camp. No parava de treballar. Cuidava els seus pares, la seva sogra». Explica que era ella qui s'encarregava de la casa de i totes les coses que calia fer. Mai havia necessitat ajuda.\nNo obstant això, el 2014 tot va canviar. Josefa va començar a actuar de manera una mica estranya. La gent del seu entorn més proper ho va notar en petites coses com sabors rars en el menjar o deixar-se la roba bruta.\nLa van portar al metge i se li va diagnosticar Alzheimer. No obstant això, com han explicat els seus fills, mai havia mostrat símptomes greus de la malaltia.\n«Ens coneixia a tots. Coneixia la gent. El que més havia canviat és que la seva vida s'havia tornat sedentària. Calia obligar-la a caminar, a sortir».\nAixí doncs, res feia pensar que la dona pogués desorientar-se en plena nit, sortir de casa i no tornar.\nTot i així, un canvi en la rutina de Josefa podria haver desencadenat el succés, segons expliquen els seus familiars. Pel que sembla, aquell dia la família havia tingut un dia diferent.\n«El meu pare havia estat quatre dies ingressat a l'hospital. Era el cuidador principal de la meva mare. Li van donar l'alta el 2 de setembre. Es van trastornar una mica els seus hàbits. Van anar a Jaén, a una hora de camí, a casa de la seva germana. Els van recollir i se'ls van emportar a casa».\nPer tant, aquest podria haver sigut el motiu de la desaparició de Josefa. La dona es podria haver despertat a plena nit sense saber on era. Va sortir amb pijama i amb sabatilles i ja no la van tornar a veure.\nSegons ha explicat la filla de Josefa, aquell dia era el seu germà qui la cuidava, un dels fills de la dona. Es va aixecar a les sis del matí per anar a treballar, després d'haver passat la nit allà, però, quan va anar a l'habitació de la seva mare, ja no hi era.\nImmediatament es va iniciar un dispositiu de cerca. Hi van participar desenes de veïns, així com efectius de la Guàrdia Civil i del 112, però no la van trobar.\nAlgunes de les hipòtesis apunten que la dona va caminar fins al riu, ja que els gossos la van rastrejar fins allà. Després d'això no se sap què va passar. Potser va caure a l'aigua o potser va marxar cap a un altre lloc.\nAnar a portada Última hora Successos Última hora Desaparegut Última hora Guàrdia Civil Última hora Malaltia\nCaos en hora punta al metro de Barcelona: mor un home atropellat\nIncendi en un campament de barraques a Barcelona amb explosions de butà


Ràdio Balaguer - El festival de curtmetratges online #YoMeRuedo EnCasa anima els cinèfils a gravar casolanament. Un jurat amb experts d'Atresmedia Cine, DeAPlaneta i l'ESCAC escolliran els cinc finalistes\nEl festival de curtmetratges online #YoMeRuedo EnCasa anima els cinèfils a gravar casolanament. Un jurat amb experts d'Atresmedia Cine, DeAPlaneta i l'ESCAC escolliran els cinc finalistes\nNeix el festival de curtmetratges online #YoMeRuedoEnCasa, un concurs impulsat per DeAPlaneta i Atresmedia Cine amb la col·laboració d'entitats com l'Escola Superior de Cinema i Audiovisuals de Catalunya (ESCAC). El festival anima tots els cinèfils, independentment de l'edat, a aprofitar els dies de confinament per escriure i rodar els seus propis curtmetratges. Des d'aquest dijous i fins al 15 d'abril es podrà pujar un curt de no més d'un minut i de temàtica lliure a Instagram, Twitter o Facebook amb l'etiqueta #YoMeRuedoEnCasa. Un jurat format per expertes de DeAPlaneta, Atresmedia Cine i l'ESCAC escolliran els cinc finalistes, i qui tingui més 'm'agrades' a les xarxes serà el guanyador.\nEl curt vencedor es pujarà a la plataforma Flooxer, tindrà un any gratis de cinema a Cinesa i rebrà una televisió.\nCurtmetratges fets per joves\nEl festival contempla un premi especial al millor curt jove, fet per un director d'entre 14 i 17 anys. Es tracta d'un curs d'estiu a les instal·lacions de l'ESCAC. L'Escola de Cinema, a més, a través del seu projecte Cine Base destinat a implantar la narrativa audiovisual a l'ESO, aportarà una sèrie d'indicacions perquè els joves puguin rodar els continguts que es presentin al festival.


Es suprimeixen els pagaments en efectiu a les Prefectures i les oficines de Trànsit de Catalunya\ndivendres, 26 / setembre / 2014\nDes del 22 de setembre, les prefectures provincials i les oficines locals de Trànsit de les comunitats autònomes de Canàries, Catalunya i Madrid suprimeixen el pagament en efectiu de les taxes que la DGT cobra per la realització de tràmits relacionats amb els permisos de circulació, conducció i seguretat viària entre d'altres.\nEl pagament en metàl·lic es pot realitzar a les entitats financeres a través del model 791.\nAmb aquesta iniciativa, la Direcció General de Trànsit incrementa la seguretat a les prefectures al no haver de manipular diners en metàl·lic i s'eliminen els possibles riscos en el trasllat dels mateixos.\nAquesta supressió del pagament en metàl·lic de les taxes s'emmarca dins d'un pla que va començar com a prova pilot a les prefectures d'Oviedo, Gijón, Zamora, Cadis, La Línia, Eivissa i Lleó per a anar implantant progressivament a la resta de prefectures provincials i locals.\nDes de finals de maig, les prefectures de trànsit d'Andalusia, Ceuta, Melilla, Comunitat Valenciana, Múrcia, Extremadura i Castella-La Manxa ja no admeten la modalitat de pagament en efectiu.\nEl percentatge de cobrament en efectiu de taxes a les prefectures provincials és de tot just un 12%. Aquest fet, sumat a la constatació de l'efectivitat d'aquesta mesura a les prefectures on ja està en marxa i que el ciutadà disposa d'altres sistemes alternatius de pagament (targeta bancària, Internet, entitats financeres col·laboradores ...) han estat altres de les raons que han portat a la DGT a adoptar aquesta decisió.


Qui som - YP YOGA & PILATES - L'Ametlla del Vallès\nEl meu nom és Rosa Mª. Enginyera de telecomunicacions i nutricionista, des de l’any 1997 imparteixo classes dirigides i entrenaments personals en l’àmbit de l’esport en diferents disciplines en les quals estic titulada oficialment i acreditada per la Generalitat de Catalunya, la Federació Espanyola de Gimnàstica, la Federació Espanyola de Pilates i la Yoga Alliance Internacional.\nVaig descobrir el Yoga i el Pilates ja fa més de 20 anys i vaig sentir la necessitat d’aprofundir més, tant en el plànol físic com espiritual. A més, gràcies als meus alumnes, vaig veure imprescindible combinar-ho amb estudis especialitzats de rehabilitació orientats a les patologies més comunes d’esquena i extremitats. Tinc diversos postgraus en lesions i patologies, rehabilitaciò, escoliosi, cadenes musculars, etc\nLa meva formació en Ioga abasta diversos estils com ara Dharma, Hatha, Ashtanga, Vinyasa Flow, Hattha Vinyasa, Power Yoga, Anusara, Jivamutki, Iyengar, Hot Yoga i Yin Yoga.\nTambé sóc formadora de professors de Pilates (Federació Espanyola de Pilates) i formadora de professors de ioga (Yoga Alliance)\n“YP YOGA&PILATES” és el meu últim i més desitjat projecte, i neix amb la intenció de posar a la teva disposició en un mateix espai dues disciplines que es complementen perfectament i que t’ajudaran a treballar el teu cos i ment.\nPodràs aprofundir en el món del Ioga i Pilates en un entorn sense sorolls, distraccions i amb professors professionals i altament qualificats que et corregiran i atendran en tot el teu procés d’aprenentatge.\nT'escoltarem atentament i junts farem possibles els teus diferents objectius com posar-te en forma per a guanyar en autoestima i confiança, augmentar la teva flexibilitat, també com complement ideal del teu esport favorit (Running, Paddel, Golf, cicling..) , rehabilitar el teu cos d'aquesta lesió o patologia que et persegueix, ajudar en el teu procés de recuperació d'ansietat, estrès o depressió, etc.


Páginas: 4 (798 palabras) Publicado: 20 de noviembre de 2013\nLES CLASSES SOCIALS\nEl poble romà (Populus Romanus) estava constituït per dos grans grups: homes lliures i esclaus.\nEn la població de la Roma monàrquica cal distingir entrepatricis, plebeus, clients i esclaus.\nEls patricis són els membres de les primitives gentes. Les gentes agrupades en tres tribus formaven el populus, és a dir, el conjunt de ciutadans que gaudiende tots els drets polítics i civils.\nEls plebeus eren descendents dels llatins que s’instal·laren a Roma. Eren ciutadans sense privilegis, és a dir, no tenien drets polítics.\nEls clients sónhomes lliures però jurídicament lligats als patricis pel ius patronatus. El client té l’obligació de testimoniar el seu respecte al patró amb la salutatio i de posar-hi a disposició fins i tot la sevapersona i els seus béns. En compensació té dret a la protecció del patró i a rebre regals (sportulae) quan es presenta a fer la salutatio. Els iura patronus són protegits per la llei; ni el clientpodia desentendre’s del patró ni el patró repudiar el client.\nEls esclaus, fonamentalment presoners de guerra o també fills d’esclaus, en un principi estaven integrats a la família a la qualpertanyien. Eren sota el poder absolut del paterfamilias, però podien ser alliberats bé per manumissió o bé per testament, amb la qual cosa es convertien en lliberts. Els lliberts eren, doncs, esclaus manumesoso que, simplement, havien pogut comprar-se la llibertat, car se’ls permetia acumular un fons anomenat peculium.\nServi Tul·li va introduir una transformació radical en l’organització social, enbasar la jerarquia no en el naixement, sinó en la fortuna. Es produeix la divisió de la societat en:\nCiutadans: patricis i plebeus.\nNo ciutadans: esclaus i lliberts.\nEls clients van serabsorbits per la plebs i van desaparèixer en els primers temps de la República.\nPoc temps després de la proclamació de la República, van començar les lluites socials per part dels...


El Terrassa Reds es classifica per a la final de la XXX Lliga Catalana\nImatge del sènior del Terrassa Reds contra els Búfals\nEls egarencs van guanyar el passi a la final amb la victòria els Barcelona Búfals\nImatge del sènior del Terrassa Reds contra els Búfals | Lídia Pastor\nL’equip sènior masculí del Terrassa Reds va aconseguir brillantment la classificació per la final de la XXX Lliga Catalana, competició més antiga a tot l’Estat. Diumenge al matí es va aixecar amb una intensa pluja que presagiava un duel contra els Barcelona Bufals molt intens. El partit començava molt titubejant. Reds dominava però sense crear veritables accions de perill. Els tècnics dels dos equips es mostraven prudents esperant una errada de l’adversari.\nEl runingback dels Reds Juan Ruiz es mostrava molt actiu i les seves carreres començaven a apropar als reds a la zona d’anotació barcelonina. Finalment aconseguia el primer touchdown del partit en una espectacular acció corrent darrere dels bloquejos dels seus companys. L’extra no entrava deixant el marcador 6 a 0 pels Reds. Abans dels descans, la pluja començava a remetre i els terrassencs es mostraven més confiats. El quarterback Oriol Aguilar connectava un pase de 10 iardes amb Sebastian Bowen que aquest atrapava i corria 5 iardes fins la zona d’anotació amb dos defenses a sobre. L’extra sí que entrava aquesta vegada deixant el marcador a la mitja part 13 a 0.\nA la segona part el partit es convertia en un duel de defenses. L’atac dels Bufals es mostrava espès i no aconseguia apropar-se a la zona d’anotació dels vermells. Per la seva part l’atac dels Reds es mostrava conservador. L’objectiu era no fer errades i que els minuts passessin. El partit finalitzava amb el 13 a 0 a favor dels Reds. Fet que els classifica per a la final. Actualment el Reds tenen dos campionats al seu palmarès, 1996 i 2016 i 3 sots campionats, 1998, 1999 i 2015. La final es disputarà a Terrassa el pròxim dissabte 21 d’abril a les 17:30 hores i es jugarà contra els Barberà Rookies. Aquests es van desfer dels Argentona Bocs fet que els porta a una final inèdita i a la vegada el gran derbi del Vallès.\nPer la seva banda, l’equip cadet es va desplaçar a Argentona on aconseguia una victòria i una derrota en els seus duels contra Badalona Dracs i L’Hospitalet Pioners. Aquest fet els porta a la sisena plaça final. Plaça que els dona entrada al playoff pel títol català.\nfutbol americà Terrassa


P4 i P5 d’Educació Infantil: Fem pa – Col·legi Sant Miquel\nP4 i P5 d’Educació Infantil: Fem pa\nEls alumnes de P4 i P5 d’Educació Infantil hem fet de forners, preparant un pa especial.\nPer començar hem preparat la massa amb farina, aigua, sal, oli i llevat. Hem barrejat bé els ingredients i hem treballat la massa amb les mans. Li hem donat forma, i hem afegit el nostre ingredient preferit… i ja ho tenim preparat per posar a coure al forn!\nMireu com ens ha quedat!!!\nN’oferim una breu mostra fotoràfica. A la plataforma Educamos trobareu l’enllaç a l’àlbum complet.\nBy Laura Viñals|2019-03-15T08:41:31+01:0015 març, 2019|Infantil|0 Comentaris


L'AEM s'imposa a un Sporting abatut | Futfem.cat\nL'AEM s'imposa a un Sporting abatut\nLes lleidatanes no tenen problemes per superar un rival enfonsat a la part baixa i menys combatiu de l'esperat\nL'AEM torna de Menorca amb 3 punts i la satisfacció de la feina ben feta. El conjunt lleidatà ha superat per 1 gol a 4 l'Sporting de Mahón en un partit on les catalanes no s'han trobat amb tota l'oposició que esperaven per la delicada situació que travessa l'equip balear a la classificació. Amb només 11 punts, les menorquines són a 9 de la salvació que marca el Pardinyes, el que feia pensar en un partit molt disputat per les locals, però no ha estat així. «El rival ens ha ofert poca resistència, o almenys menys de la que esperàvem», reconeix David García.\nL'entrenador lleidatà valora el partit de les seves futbolistes com a «bo» i reconeix que el fet de marcar tan aviat -al minut 4 amb un gol de Llop- ha estat decisiu: «Hem començat una mica imprecises perquè esperàvem un rival diferent, però se'ns ha posat de cara aviat i el gol ens ha donat tranquil·litat». García explica que l'AEM ha controlat el partit «a partir de la possessió de la pilota», sense donar opcions al rival i Vane Nuñez ha ampliat distàncies amb el 0 a 2 al minut 24.\nL'Sporting de Mahón només ha tingut alguns minuts més ofensius a l'inici de la segona meitat, quan ha avançat línies buscant retallar distàncies, però l'AEM s'ha refet aviat i Nadia Dopico s'ha afegit a la festa golejadora amb el tercer de les visitants. El conjunt menorquí ha intentat reaccionar amb el gol d'Olives al 75, però la golejadora lleidatana Vane Nuñez ha tornat a ampliar distàncies fent pujar l'1 a 4 que acabaria sent definitiu al marcador.\nLa victòria deixa l'AEM amb 46 punts, a 2 de l'Espanyol B, que ha perdut el derbi contra el filial del Barça. Les blaugrana són líders de Segona amb 54 punts, seguides pel Seagull -conjunt que disputaria la promoció d'ascens a Primera- amb 52 punts, i del Collerense, que després de perdre el seu enfrontament directe contra les 'gavines' aquest cap de setmana, ha caigut a la tercera plaça amb 50 punts. David García dóna el play-off a Primera per descartat, però espera fer un bon paper d'aquí a final de temporada: «Érem conscients que la nostra última opció d'enganxar-nos en aquesta lluita era guanyar el Seagull la setmana passada -van empatar a un gol- però ara volem guanyar el màxim de punts possibles. Hem fet una bona temporada i, si podem, volem acabar-la encara millor», conclou el tècnic lleidatà.\nEtiquetes Segona\tAEM\tsporting-mahón


Principi del mètode MLS\nEls paràmetres acústics d'un sitema lineal (com ara una sala), es poden obtenir mitjançant la resposta impulsional h(t) entre una font i un receptor. Per obtenir aquesta resposta, s'han fet servir infinitat d'excitacions diferents com poden ser l'explossió d'un glòbus d'aire, un dispar, un petard ... però la fidelitat o la repetitivitat d'aquests mètodes pot no ser l'adequada.\nEl mètode MLS (Maximum Length Sequence) es basa en la correlació creuada entre una excitació d'entrada x(k) i una senyal de sortida y(k) a través d'un sistema lineal, on l'excitació és una senyal pseudoaleatòria periòdica representada de forma binària amb 1 i -1. La correlació creuada es pot escriure com la següent convolució:\nRxy(k) = Rxx(k) * h(k)\nUna de les principals característiques d'aquest mètode és l'autocorrelació de la senyal d'entrada, la qual és escencialment un impuls (delta de dirac). Per tant es pot considerar que Rxx(k) ≈ δ(k). A partir d'aquesta aproximació es pot deduir que:\nRxy(k) ≈ δ(k) * h(k) = h(k)\nAixí doncs, si calculem la correlació creuada entre la senyal MLS i la sortida del sistema, podem obenir la resposta impulsional del nostre sistema linial (com ara la nostra sala de control). Com x(k) és una senyal coneguda, mitjançant la transformada de Hadamard ràpida (FHT), podem calcular de forma ràpida i eficient la resposta impulsional del sistema en qüestió.\nAcousthink és una empresa especialitzada en el camp de l’acústica i els sistemes audiovisuals


Petjades | Toolbox | mSchools\nProposta creada per participants de l'equip numero 6 durant la sessió Edu_Hack 2016\nTreball en grup col·laboratiu\nEn el context de l'aprenentatge de l'Holocaust, es proposa a l'alumnat, per grups col·laboratius, un joc en el qual el repte ha de ser salvar una família jueva de la persecució nazi.\nConèixer els continguts clau de l'Holocaust del poble jueu durant la II Guerra Mundial.\nTreballar en grup col·laboratiu.\nPosar-se en la pell de les víctimes de l'Holocaust.\nUsar les tecnologies com a suport de l'aprenentatge per crear informació, crear continguts i comunicar-se.\nFer els grups el màxim d'heterogenis possible: multinivell i amb definició de rols.\nIdentificar l'objectiu final del joc: salvar de la mort a una família jueva.\nComençar a jugar i passar el primer repte (repte 1): triar la bona ruta perquè la família pugui fugir de la França ocupada pels nazis: recursos que tenim i que necessitarem, per rebre una recompensa en forma d'informació per continuar el joc.\nPassar a la família a un punt sense que els parin els nazis i arribar a un allotjament, per al qual necessiten una pista o clau (repte 2)\nBuscar la persona adient per passar els Pirineus (repte 3); la recompensa serà un bitllet de tren cap a Lisboa, des d'on podran anar a Amèrica.\nPujar al vaixell que els porta a Amèrica (repte 4) i així salvar la família (reben una recompensa final).\nAconseguir que tots els grups assolexin l'objectiu comú; els alumnes voten entre sí les millors solucions i els docents regulen que les solucions siguin realistes.\nGamificació Ús de les tecnologies per aprendre "Posar-se en la pell de": empatia històrica, joc de rols Aprendre fent (metodologies actives)\nCriteris d'avaluació: Aplicar els continguts treballats en la resolució del repte Fer aportacions constructives en el treball en grup Sentir empatia pels personatges de la narració i es capaç d'adonar-se de la injustícia Demostrar que sap utilitzar les tecnologies amb seguretat i creativitat. Instruments: Rúbrica en la qual cada grup va veient el seu progrés en relació amb cada un dels reptes i els premis aconseguits en cada etapa. Al final, la recompensa la té el grup que ha estat millor valorat per la resta de grups en funció de determinats criteris de creativitat, presentació, realisme... Aquesta valoració dels alumnes es complementa amb l'avaluació per part del professorat en funció dels objectius d'aprenentage.\nTaules posades per treballar en grup heterogeni i multinivell. Paper del mestre: orientador i motivador. Foment de l'autonomia de cada grup per arribar fins al màxim de les seves possibilitats.\nCada grup fa un relat digital en vídeo, que narra la peripècia de la família (recollint els resultats de cada etapa) i el puja en un suport digital tipus wiki (pàgina web, blog...) per comunicar-ne els resultats.\nEls grups guanyadors en les diferents etapes (reptes) poden tenir privilegis (tutorització extra, accés a continguts extra...).


Paisatges Vius - ACTUACIONS - Regulació de l'ús públic a la platja de l'Estany Tort\nAprofitant les tasques de restauració de l'Estany Tort dutes a terme la primera quinzena del 2015 també es van realitzar actuacions d'ordenació de l'ús públic, tant a la nova llacuna com al sistema dunar: es van construir tanques de protecció i es van instal·lar cartells infomatius.\nLa platja de l'Estany tort és un espai molt visitat, sobretot a l'estiu, per banyistes, excursionistes i veïns del poble. Per tal de conservar en el millor estat possible els hàbitats litorals de l'espai (sistema dunar i llacuna litoral) és necessari instal·lar-hi estrucutres de protecció i informació. El 2011 es van col·locar tanques al sistema dunar i després de la restauració de l'Estany tort també era necessari protegir la llacuna.\nLes tasques d'ordenació de l'ús públic dutes a terme van ser:\nCol·locació d'un cartell informatiu de l'espai en custòdia\nCom en tots els espais en custòdia de Paisatges Vius a la platja de l'Estany Tort també se n'hi va col·locar un, en aquest cas amb el lliri de platja com a espècie emblemàtica. El cartell es va col·locar just a l'entrada de la platja, aprofitant un suport que ja hi havia.\nConstrucció d'una tanca de protecció de la llacuna\nPer tal donar valor a la llacuna i evitar que la gent pugui acostar-s'hi es va col·locar una tanca dissuassòria en forma d'estaques de fusta unides amb corda trenada. La tanca té uns 40 metres de longitud i es situa a la part més propera a la platja per eviar el bany, la pesca o l'alliberament de fauna exòtica. A l'estar situada a uns tres metres de l'aigua la gent pot observar la llacuna sense acostar-s'hi més del compte.\nCol·locació d'un tòtem amb codi QR a la llacuna\nTot i que està previst de col·locar-hi un cartell informatiu més gran i complert, de moment s'hi ha col·locat un dels tòtems amb codi QR que Paisatges Vius col·loca a tots els punts d'aigua restaurats en el marc del projecte 1.000 Punts d'Aigua. El codi es pot escanejar amb un telèfon mòbil i enllaça directament a una pàgina amb informació sobre la llacuna.\nReparació de la tanca de protecció del sistema dunar\nDesprés de 3 anys de ser col·locada, la tanca de protecció del sistema dunar es trovaba en mal estat ja que algú s'havia endut la corda i alguna de les estaques. Es van tornar a col·locar les estaques que faltaven i la corda trenada.


Un usuari alerta de la deixadesa de mascaretes i guants a terra a prop del Trueta - Diari de Girona\nUn usuari alerta de la deixadesa de mascaretes i guants a terra a prop del Trueta\nCatsalut reforçarà la neteja de la zona i demana que hi hagi més resonsabilitat davant la situació de crisi\nl.t. 23.04.2020 | 23:23\nUn usuari alerta de la deixadesa de mascaretes i guants a terra a prop del Trueta Diari de Girona\nUn usuari que dimarts va acompanyar un familiar a l'edifici de Consultes Externes de l'hospital Trueta va alertar que hi havia guants i mascaretes usats llençats a terra, a prop de l'entrada. Davant del fet, va emetre una queixa a l'Ajuntament de Girona per denunciar el perill que suposa tant per a la salut de les persones com per al medi ambient.\nFonts de Catsalut, qui té la competència de la zona, van afirmar que a l'hospital Trueta cada dia es fa una neteja pels exteriors del centre, buidant papereres, escombrant a terra i traient brossa que hi pugui haver en determinats punts, com ara jardineres. Hi ha setze papereres a l'exterior que es buiden cada dia. A més, coincidint amb la pandèmia de COVID-19 han posat sis cubells grans a cada un dels accessos per entrar i sortir del centre, amb cartells en els quals s'indica a la gent que llencin les mascaretes i els guants quan surtin de l'hospital. Tot i axí, especifiquen que reforçaran la neteja d'aquest tram on hi ha alguns guants i mascaretes. També demanen que s'utilitzin més les papereres tenint en compte la situació de pandèmia.


Una demanda social dels joves: els habitatges protegits | Fundacio Bofill\nPublicacions i vídeos > Una demanda social dels joves: els habitatges protegits\nUna demanda social dels joves: els habitatges protegits\nEl present estudi té com a finalitat aportar informació sobre la demanda d'adquisició d'habitatges nous de protecció oficial, tot fent referència als habitatges de promoció pública i preu taxat. Abans, però, d'exposar-ne el contingut, s'introdueix una referència als tres règims de protecció existents, s'analitza l'evolució dels preus de mercat amb relació als preus dels habitatges protegits i l'evolució de la construcció de nous habitatges.\nElisabet Tejero, sociòloga i professora de l'Ensenyament de Treball Social de la Universitat de Barcelona; experta en qüestions d'urbanisme, moviments socials i exclusió social. Membre d'EARHA Equip d'Assessorament per a la Rehabilitació d'Habitatges. Col·lectiu d'Estudis Biografics (CEB).


Seminari Online sobre ciberseguretat i IAM d'IREO | SEMIC\nSeminari Online sobre ciberseguretat i IAM d'IREO\n10/22/2020 - 10:00 a 12:30\nInvitació al Seminari Online sobre Ciberseguretat i Gestió d'Identitats\nA SEMIC treballem amb els fabricants liders per a oferir-li solucions de Seguretat innovadores i integrals. Per aquest motiu, el convidem al seminari online de Ciberseguretat que organitza IREO.\nEls millors experts en tecnologia de ManageEngine, explicaràn com auditar i monitoritzar el seu entorn del Directori Actiu híbrid, de la manera més efectiva possible. No s'ho pot perdre!\nQuè li ofereix el seminari?\nDescobrir com les solucions aborden varis punts dèbils amb exemples detallats de casos de clients.\nComprendre la importància d'una solució SIEM per a millorar la seguretat del seu entorn.\nAprendre consells i trucs per a administrar i monitoritzar l'entorn híbrid de Directori Actiu.\nPot participar al seminari des del seu portàtil o telèfon mòbil.\nPlaces limitadas! Reservi la seva AQUÍ


Un desert a casa: Més llibres: Carles Sala i Salvador Comelles\nMés llibres: Carles Sala i Salvador Comelles\nAquests dies hem acabat de llegir un parell de llibres que ens han agradat molt i els volia compartir amb vosaltres. Són dels que els llegeixo en veu alta, mentre esmorzem o dinem. Hem rigut molt! Senzills i ben escrits!\nUn és Tramuntana a la granja, de Carles Sala i Vila i les il·lustracions de Monserrat Español (ed. Barcanova, març de 2010). És un llibre molt divertit. Al poble de Sant Airet del Mig hi fa molt vent. En el lloc més ventilat s’hi troba el mas Repòs on viuen en Ramon, la Teresa i tots els seus animals. Una nit bufa una tramuntana tan excepcional que capgirarà tots els sons que produeixen els animals per a comunicar-se. El gall lladrarà, les gallines miolaran... En Ramon i la Teresa se les hauran d'empescar per a trobar una solució a tot aquest desori.\nHem vist que a la biblioteca tenen altres títols d'en Carles Sala i Vila (Cornèlius i el rebost d'impossibles, El triomf d'en Polit Bonaveu, per una mica més grans...)\nEl segon que els he llegit és d'en Salvador Comelles i les il·lustracions de Maria Espluga, Les aventures d'un ratolí de biblioteca (ed. Cruïlla, 2008). També hem rigut moltíssim. L'autor narra les aventures d'un ratolí, l'Aquil·les que es veu obligat a marxar de la biblioteca on viu. És un ratolí molt especial, sap llegir i menja llibres. No ha sortit mai al carrer i la recerca d'un nou lloc on viure estarà ple d'aventures.\nD'en Salvador Comelles, també us recomano El pirata i la princesa, em sembla que ja n'havia parlat, és un llibre molt original, tendre, que ens va agradar molt a tots.\nPublicat per Àfrica a dimecres, de juliol 07, 2010\nEtiquetes de comentaris: biblioteca, Carles Sala i Vila, llibres, Maria Espluga, Montserrat Español, Salvador Comelles\nTenen bona pinta aquests llibres. Els posaré a la nostra llista.\nDe l'estil de _Tramuntanta a la granja_ nosaltres hem llegit un àlbum d'en Pep Bruno, il·lustrat per Lucie Müllerová que es diu _La noche de los cambios_. Es veu que durant una nit tots els animals es canvien de lloc a la granja, i el granjer que vol veure un got de llet acabada de munyir ha de voltar per tot arreu per descobrir on ha anat a parar la vaca. Perquè també ha d'haver-hi dies on les coses es puguin fer diferent, oi que sí?\nUna abraçada per a tots,\n8 de juliol de 2010 a les 11:04\nGràcies! Miraré si trobo el d'en Pep Bruno, ja us diré què tal.\n8 de juliol de 2010 a les 16:03